Ved valget til Palæstinas lovgivende forsamling (Palestinian Legislative Council, forkortet PLC) den 26. januar 2006 fik Hamas – som deltog under navnet Forandring og reformer – ca. 56 % af stemmerne og 74 af i alt 132 repræsentanter i forsamlingen. Fatah-bevægelsen opnåede ca. 34 % og 45 mandater, mens 4 småpartier og uafhængige kandidater tilsammen fik ca. 10 % og 13 pladser. Israel anerkender ikke Hamas-regeringen og har siden april 2006 gjort alt for at vælte den.